മുത്തങ്ങ അതിര്ത്തി കടക്കാന് കര്ണാടക ഉദ്യോഗസ്ഥര്ക്ക് കൈക്കൂലി ഹൈക്കോടതിയെ സമീപിക്കാന് കര്ഷകര് വയനാട്: ആര്ടിപിസിആര് RTPCR ഉണ്ടെങ്കിലും മുത്തങ്ങ അതിര്ത്തി കടക്കാന് കര്ണാടക Karnataka ഉദ്യോഗസ്ഥര്ക്ക് കൈക്കൂലി നല്കണമെന്ന് കര്ഷകര്. കൈക്കൂലി കൊടുത്തില്ലെങ്കില് കേസെടുക്കുമെന്നാണ് ഭീഷണി. ഉദ്യോഗസ്ഥരുടെ കൊള്ളയ്ക്ക് അവസരമൊരുക്കുന്ന കര്ണാടകയുടെ നിയന്ത്രണങ്ങള് പിന്വലിക്കണമെന്നാവശ്യപ്പെട്ട് ഹൈക്കോടതിയെ സമീപിക്കാന് ഒരുങ്ങുകയാണ് അതിര്ത്തി ഗ്രാമങ്ങളിലെ കര്ഷകര് മുത്തങ്ങ അതിര്ത്തിയില് ആര്ടിപിസിആറിനെ മറയാക്കി കര്ണാക ഉദ്യോഗസ്ഥര് കൈകൂലി വാങ്ങുന്ന കാര്യം ഏഷ്യാനെറ്റ് ന്യൂസ് പുറത്തുകൊണ്ടുവന്നതിന് പിന്നാലെയാണ് പരാതിയുമായി കര്ഷകരും രംഗത്തെത്തിയത്. ആര് ടി പി സി ആര് സര്ട്ടിഫിക്കറ്റ് കൈയ്യില് കരുതിയാലും രക്ഷയില്ലെന്നാണ് കര്ഷകര് പറയുന്നത്. കര്ണാടകയിലേക്ക് ചരക്കുമായി പോകുന്ന വാഹനങ്ങള് തടഞ്ഞ് നിര്ത്തി കൈക്കൂലി ചോദിച്ചു വാങ്ങുന്നുവെന്നാണ് പരാതി. അനുസരിച്ചില്ലെങ്കില് ഉദ്യോഗസ്ഥരുടെ സ്വരം മാറും. മൈസൂര് ജില്ലയുടെ ചുമതല വഹിക്കുന്ന കര്ണാടക സഹകരണ മന്ത്രി എസ്.ടി സോമശേഖറിനെ നേരില് കണ്ട് അതിര്ത്തി ഗ്രാമങ്ങളിലെ കര്ഷകര് പരാതി അറിയിച്ചിട്ടുണ്ട്. കേരളത്തില് രോഗവ്യാപനം കുറഞ്ഞിട്ടും കര്ണാടക കടുത്ത നിയന്ത്രണങ്ങള് പിന്വലിക്കാത്തതാണ് കൈക്കൂലിക്ക് അവസരമൊരുങ്ങുന്നതെന്നാണ് പരാതി. ആര്ടിപിസിആര് ഉണ്ടെങ്കിലും കൈക്കൂലിക്ക് കൈനീട്ടി അതിര്ത്തിയിലെ കര്ണാടക ഉദ്യോഗസ്ഥര്